Fellaini operert i håndleddet - mister to måneder
Den belgiske landslagsmannen har hatt smerter i håndleddet en stund, men skaden var ikke verre enn at han kunne spille med den. En operasjon måtte til før eller senere, og hans ryggplager gjorde at klubben fant tiden inne. Fellaini har mistet fem kamper siden kampen mot gamleklubben Everton i begynnelsen av måneden, og manager David Moyes antydet før helgen at operasjon ble vurdert. - Fellaini har en skade i ryggen som vi håpet skulle være borte nå, men han føler det fortsatt. Hvis en ny undersøkelse ikke viser bedring, kan jeg bli nødt til å beslutte at vi fikser håndleddet hans nå, sa Moyes fredag. Ifølge PA er Fallaini allerede operert. Klubben håper at han er klar igjen til mesterligakampene mot Olympiakos. Første kamp spilles 25. februar.
Marouane Fellaini (26) er blitt operert i håndleddet, og Manchester United må trolig greie seg uten ham til februar, melder Press Association.